ປະທານາທິບໍດີອິນໂດເນເຊັຽ ກ່າວວ່າ ຜູ້ຕ້ອງສົງສັຍ ໃນການ ວາງຣະເບີດໂຈມຕີ ເກາະບາຫລີ ຖືກຂ້າຕາຍແລ້ວ
ຂ່າວສຳຄັນອື່ນໆ: ກົດໝາຍເລືອກຕັ້ງໃໝ່ ຂອງມຽນມາ ອາດບັງຄັບໃຫ້ ຂັບໄລ່ທ່ານນາງອອງຊານ ຊູຈີ ອອກຈາກພັກ; ອົງດາໄລລາມະ ຊົງກ່າວຫາຈີນວ່າ ພະຍາຍາມລຶບລ້າງ
ປະທານາທິບໍດີ ອິນໂດເນເຊັຽ ທ່ານ SUSILO BAMBANG YUDHOYO NO ໃຫ້ການຢືນຢັນວ່າຜູ້ນຳຄົນສຳຄັນຂອງກຸ່ມ ຫົວຮຸນແຮງ ທີ່ທາງການຕ້ອງການໂຕ ໃນການ ວາງຣະເບີດໂຈມຕີທີ່ເກາະບາຫລີ ໃນປີ 2002 ນັ້ນ ໄດ້ຖືກຂ້າຕາຍແລ້ວໃນການບຸກເຂົ້າໄປກວດ ຄົ້ນຂອງເຈົ້າໜ້າທີ່ ທີ່ເກາະ JAVA  ໃນວັນອັງ ຄານມື້ວານນີ້ ທ່ານ YUDHOYONOໄດ້ປະ ກາດກ່ຽວກັບເຣື່ອງດັ່ງກ່າວ ໃນຄຳປາສັຍ ທີ່ນະ ຄອນຫລວງ CANBERRAຂອງອອສເຕຣເລັຽ ໃນວັນພຸດມື້ນີ້ ເປັນທີ່ເຊື່ອກັນວ່າ ນາຍ DUL- MATINຊຶ່ງເປັນເຈົ້າໜ້າທີ່ອະວຸໂສ ຂອງກຸ່ມກໍ່ ການຮ້າຍ JEMAAH ISLAMIYAHເປັນຜູ້ ວາງແຜນ ໃນການວາງຣະເບີດໂຈມຕີ ທີ່ເກາະບາຫລີ ບ່ອນຕາກອາກາດຂອງອິນໂດເນເຊັຽ ໃນປີ 2002 ທີ່ເຮັດໃຫ້ມີຜູ້ເສັຽຊີວິດ 202 ຄົນຫລາຍໆຄົນໃນນັ້ນ ແມ່ນເປັນພວກນັກທ່ອງ ທ່ຽວຊາວອອສເຕຣເລັຽ ນາຍ DULMATINແມ່ນນຶ່ງໃນ 3 ຄົນ ທີ່ຖືກຂ້າຕາຍໃນການບຸກ ເຂົ້າໄປກວດຄົ້ນຫລາຍໆຄັ້ງ ທີ່ເມືອງPANULANG ທີ່ຕັ້ງຢູ່ທາງທິດໃຕ້ ຂອງນະຄອນຫຼວງ ຈາກາຕ້າ ພັກສັນນິບາດແຫ່ງຊາດເພື່ອປະຊາ ທິປະໄຕ ຊຶ່ງເປັນ ພັກຝ່າຍຄ້ານ ຂອງມຽນມາ ອາດຖືກບັງຄັບໃຫ້ຕ້ອງໄດ້ຂັບໄລ່ ທ່ານນາງ ອອງຊານຊູຈີ ຜູ້ນຳຂອງພັກ ທີ່ຖືກກັກບໍຣິເວນຢູ່ໃນເວລານີ້ ອອກຈາກພັກ ຍ້ອນກົດໝາຍ ເລືອກຕັ້ງໃໝ່ ທີ່ຫາກໍນຳອອກເຜີຍແຜ່ໂດຍ ອຳນາດ ການປົກຄອງທະຫານ ໃນປະເທດ ດັ່ງກ່າວ ຮ່າງກົດໝາຍວ່າດ້ວຍການຈົດທະ ບຽນພັກການເມືອງໃໝ່ ທີ່ພິມເຜີຍແຜ່ໃນວັນ ອັງຄານວານນີ້ ທາງໜັງສືພິມຂອງທາງການ ມຽນມານັ້ນ ກ່າວວ່າ ຜູ້ໃດກໍຕາມ ທີ່ເຄີຍຖືກ ຕັດສິນວ່າໄດ້ກະທຳ ຄວາມຜິດມາກ່ອນ ຈະບໍ່ສາມາດ ເປັນສະມາຊິກ ຂອງພັກການເມືອງໃດໄດ້ ທ່ານນາງອອງຊານຊູຈີ ໄດ້ຖືກຕັດສິນວ່າ ມີຄວາມຜິດ ໃນເດືອນສິງຫາປີກາຍຍ້ອນໄດ້ການລະເມີດ ເງື່ອນໄຂການກັກບໍຣິເວນ ທ່ານນາງ ເວລາທ່ານນາງໃຫ້ບ່ອນພັກເຊົາ ແກ່ຜູ້ຊາຍຊາວອະເມຣິກັນຄົນນຶ່ງ ທີ່ລອຍນຳ ໄປຫາເຮືອນທ່ານນາງແບບບໍ່ໄດ້ມີການເຊື້ອເຊີນ ທ່ານນາງໄດ້ຖືກຕັດສິນໂທດ ໃຫ້ຈຳຄຸກອອກແຮງງານໜັກເປັນເວລາ 3 ປີ ແຕ່ໂທດຂອງທ່ານນາງ ໄດ້ຖືກຜ່ອນຜັນ ໃຫ້ເປັນກັກບໍຣິເວນ ຕື່ມອີກ1 ປີເຄິ່ງ ໂດຍຜູ້ນ ຳອຳນາດການປົກຄອງ ທະຫານມຽນມາ ນາຍພົນອະວຸໂສ THAN SHWE ອົງດາໄລລາມະ ຊົງກ່າວວ່າການກະ ທຳຂອງຈີນ ໃນທິເບດແມ່ນຕັ້ງໃຈທີ່ຈະທຳລາຍ ລ້າງພຸທສາສນາໂດຍເຈຕະນາ ຜູ້ນຳທາງດ້ານ ຈິດໃຈທີ່ລີ້ພັຍຢູ່ໃນຕ່າງປະເທດຂອງຊາວທິເບດ ໄດ້ຊົງກ່າວຫາຈີນໃນການກ່າວຄຳປາສັຍທີ່ເມືອງ DHARMSALA ປະເທດອິນເດັຽ ບ່ອນຕັ້ງຣັຖ ບານພັດຖິ່ນຂອງອົງດາໄລລາມະ ເພື່ອເປັນຂີດ ໝາຍໂອກາດວັນຄົບຮອບ 51 ປີ ໃນການລຸກ ຮືຂຶ້ນທີ່ບໍ່ສຳເຣັດຜົນ ຂອງຊາວທິເບດ ເພື່ອຕໍ່ ຕ້ານ ການປົກຄອງຂອງຈີນນັ້ນ ອົງດາໄລລາມະ ຊົງກ່າວວ່າ ປັກກິ່ງກຳລັງ ທຳການປຸກຣະດົມ ທາງດ້ານການເມືອງຫລາຍໆຢ່າງ ຢູຸ່ໃນທິເບດ ແລະບັງຄັບໃຫ້ ພວກພຣະສົງ ແລະນາງຊີ ຂອງພຸທສາສນາຕົກຢູ່ໃນສະພາບ ການເປັນຢູ່ ຄືກັນກັບຢູ່ໃນຄຸກ ນອກນັ້ນ ຜູ້ນຳທາງດ້ານຈິດໃຈຂອງຊາວທິເບດ ຍັງໄດ້ຊົງສະແດງ ຄວາມບໍ່ພໍພຣະທັຍກັບຈີນ ທີ່ບໍ່ເອົາຫົວຊາຕໍ່ຄວາມພະຍາຍາມ ຂອງພຣະອົງ ທີ່ຈະເຈຣະຈາ ເພື່ອໃຫ້ຊາວທິເບດມີສິດໃນການປົກຄອງຕົນເອງ ຫລາຍຂຶ້ນນັ້ນ ປັກກິ່ງຖືວ່າ ອົງດາໄລ ລາມະເປັນຜູ້ແບ່ງແຍກດິນແດນ ທີ່ຢາກໃຫ້ທິເບດ ເປັນເອກກະຣາດຈາກຈີນ ຕຳຣວດປາກິສຖານ ກ່າວວ່າພວກຫົວຮຸນແຮງ ໄດ້ໂຈມຕີ ຫ້ອງການຂອງ ກຸ່ມໃຫ້ຄວາມຊ່ອຍເຫລືອຄຣິສຕຽນຊຶ່ງມີສຳ ນັກງານໃຫຍ່ ຢູ່ສະຫະຣັດ ທີ່ແຂວງພາກຕາ ເວັນຕົກສຽງເໜືອ ຂອງປາກິສຖານເຮັດໃຫ້ ມີຜູ້ເສັຽຊີວິດ 5 ຄົນ ຕຳຣວດເວົ້າວ່າ ພວກ ໂຈມຕີໄດ້ແກວ່ງຣະເບີດມື 3ລູກແລະຍິງປືນ ສາດເຂົ້າໃສ່ຫ້ອງການຂອງອົງການ WORLD VISION ໃນເຂດເມືອງMANSEHRA ໃນ ວັນພຸດມື້ນີ້ ອົງການ WORLD VISION ກ່າວວ່າ ພວກທີ່ເສັຽຊີວິດແມ່ນເປັນພະນັກງານ ຊາວປາກິສຖານ ຕຳຣວດເວົ້າວ່າ 2 ຄົນຂອງ ພວກທີ່ເສັຽຊີວິດແມ່ນເປັນແມ່ຍິງ ເຈົ້າໜ້າທີ່ກ່າວວ່າ ຕຳຣວດໄດ້ຍິງຕອບໂຕ້ ກັບພວກໂຈມຕີຊຶ່ງໃນເວລາຕໍ່ມາ ໄດ້ພາກັນຫລົບໜີໄປ ເມືອງ MANSEHRA ແມ່ນສູນກາງດຳເນີນຄວາມພະຍາຍາມ ບັນເທົາທຸກ ຂອງນາໆຊາດ ໃຫ້ແກ່ພວກທີ່ລອດຊີວິດມາໄດ້ຈາກແຜ່ນດິນໄຫວ ໃນປາກິສຖານ ເມື່ອເດືອນຕຸລາ ປີ 2005 ທີ່ເຮັດໃຫ້ມີຜູ້ເສັຽຊີວິດ 75 ພັນຄົນນັ້ນ ປະທານາທິບໍ ດີອີຣ່ານທ່ານ MAHMOUD AHMADINE JADກຳລັງຢ້ຽມຢາມ ອັຟການິສຖານ ເພື່ອ ເຈຣະຈາຫາຣື ກັບພວກຜູ້ນຳອັຟການິສຖານ ກ່ຽວກັບຄວາມສັມພັນລະຫວ່າງປະເທດເພື່ອນ ບ້ານທັງສອງ ທ່ານ AHMADINEJADໄດ້ ເດີນທາງ ໄປເຖິງນະຄອນຫລວງກາບູລໃນວັນ ພຸດມື້ນີ້ ບໍ່ດົນຫລັງຈາກ ຣັຖມຸນຕຣີກະຊວງ ປ້ອງກັນປະເທດ ສະຫະຣັດ ທ່ານ ROBERT GATES ສິ້ນສຸດ ການຢ້ຽມຢາມປະເທດດັ່ງກ່າວ ຕໍ່ມາ ປະທານາທິບໍດີອີຣ່ານ ໄດ້ພົບປະ ກັບປະທານາທິບໍດີອັຟການິສຖານ ທ່ານ HAMID KARZAI ລາຍລະອຽດ ກ່ຽວກັບການພົບປະ ຍັງບໍ່ທັນມີການເປີດເຜີຍ ໃຫ້ຊາບເທື່ອ ທ່ານ GATES ໄດ້ສະແດງ ຄວາມວິຕົກກັງວົນກ່ຽວກັບການເດີນທາງ ໄປຢ້ຽມຢາມ ຂອງຜູ້ນຳອີຣ່ານ ໃນລະຫວ່າງທີ່ທ່ານກຳລັງຢ້ຽມຢາມ ສູນກາງຝຶກທະຫານ ອັຟການິສຖານ ຢູ່ນອກນະຄອນຫລວງກາບູລ ທ່ານກ່າວວ່າ ວໍຊິງຕັນ ຢາກໃຫ້ອັຟການິສຖານ ມີຄວາມສັມພັນທີ່ດີກັບທຸກປະເທດເພື່ອນບ້ານ ແຕ່ຕ້ອງການຢາກໃຫ້ ປະເທດເພື່ອນບ້ານ ດຳເນີນການແບບຍຸຕິທັມ ກັບອັຟການິສຖານ ທ່ານ BAN KI MOON ເລຂາທິການໃຫຍ່ ຂອງອົງການສະຫະປະຊາຊາດ ໄດ້ສົມທົບກັບ ຮອງປະທາ ນາທິບໍດີສະຫະຣັດ ທ່ານ JOE BIDENໃນ ການປະນາມ ຕໍ່ແຜນການຂອງອິສຣາແອລ ທີ່ ຈະກໍ່ສ້າງເຮືອນໃໝ່ ຢູ່ໃນກຳຕາເວັນອອກຂອງ ນະຄອນເຈຣູຊາແລັມທີ່ຍັງເປັນບັນຫາ ຖົກຖຽງ ໂຕ້ແຍ້ງກັນນັ້ນ ແຜນການຊຶ່ງໄດ້ຮັບການອະ ນຸມັດ ຈາກກະຊວງພາຍໃນ ຂອງອິສຣາແອລ ໃນມື້ວານນີ້ມີກຳນົດຈະສ້າງເຮືອນໃໝ່ແບບຫໍ ພັກ 1 ພັນ 600 ຫ້ອງ ຢູ່ທີ່ ຄຸ້ມ RAMATSCHLOMO ຊຶ່ງເປັນຄຸ້ມ ປະຊາຄົມຊາວຢິວ ນິຍົມແນວທາງດັ້ງເດີມ ທີ່ສ້າງໃສ່ດິນທີ່ຊາວ ປາແລສໄຕນ໌ ຕ້ອງການຈະຕັ້ງເປັນ ເມືອງ ຫລວງຂອງຕົນ ໃນອະນາຄົດ ສຳນັກງານຂອງທ່ານ BAN ໄດ້ອອກຖແລງການ ສະບັບ ນຶ່ງຢຳວ່າ ການຕັ້ງຖິ່ນຖານເປັນເຣື່ອງທີ່ຜິດກົດໝາຍ ພາຍໃຕ້ກົດໝາຍ ລະຫວ່າງປະເທດ ຕລອດທັງເປັນເຣື່ອງທີ່ຂັດແຍ້ງ ຕໍ່ພັນທະ ຂອງອິສຣາແອລ ພາຍໃຕ້ແຜນທີ່ ສັນຕິພາບ ສະບັບປີ2003 ຖແລງການ ເວົ້າຕື່ມວ່າ ການປະກາດທີ່ວ່ານີ້ ແມ່ນເປັນການ ບ່ອນທຳ ລາຍຕໍ່ການດຳເນີນ ຄວາມພະຍາຍາມ ທີ່ຈະຮື້ຟື້ນ ການເຈຣະຈາ ສັນຕິພາບກັບຝ່າຍປາ ແລສໄຕນ໌ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ